izzako/sundanese-pixelgpt huggingface dataset:
Nepenthes gracilis mampu hirup jeung kantong semar jinis séjénna
Tapi, hirupna kawilang leuwih lila ti batan jinis lianna saperti "Nepenthes" "rafflesiana" jeung "Nepenthes ampularia"
Saperti kulawarga kantong semar séjénna, Nepenthes gracilis kaasup tutuwuhan handap anu boga kamampuh pikeun ngahakan gegeremet (serangga) nu matak digolongkeun minangka tutuwuhan karnivora jeung umumna hirup dina taneuh anu ngandung saeutik unsur hara
Éta kamampuh ngahakan sato téh mangsupa cara pikeun ieu tutuwuhan sangkan bisa ngungkulan kakurangan nutrisi tina taneuh
Dumasar kana Undang-Undang No.5 taun 1990 ngeunaan Konservasi Sumberdaya Alam Hayati dan Ekosistemnya jeung Peraturan Pemerintah No
7/1999 ngeunaan Pengawetan Jenis Tumbuhan dan Satwa, "Nepenthes gracilis" kaasup tutuwuhan anu dilindung ku nagara, ieu hal sajalan jeung régulasi Convention on Internasional Trade in Endangered Species (CITES) anu ngasupkeun ieu tutuwuhan kana Appendix II
Iwal ti éta asup ogé kana status IUCN minangka "Least Concern"
Pikeun ngajaga sumebarna ieu tutuwuhan, sawatara usaha budidaya geus dilakukeun
Di antarana ku cara kultur jaringan
Ieu spésiés dipikawanoh ogé ninangka bahan ubar tradisional pikeun panyakit kanker, batuk, diabétés jeung kaséhatan panon
Mékanismeu adaptasi kana lingkungan ngajadikeun "Nepenthes gracilis" boga poténsi sacara fisiologis pikeun ngalakukeun prosés métobolot sékunder anu haislna bisa dimanfaatkeun minangka senyawa kimia tutuwuhan nu boga poténsi pikeun bahan ubar
Nepenthes gracilis boga poténsi ajén ékonomi pikeun dimanfaatkeun kalawan optimal, nyaéta minangka tutuwuhan hias
Di sawatara nagara saperti Jepang, Éropa, Amérika jeung Australia, kantong semar dijieun pepelakan hias pilihan anu éksotis, tapi di Indonésia can pati dipaké
Schlumbergera nyaéta ngaran tina génus leutik kaktus anu ngawengku genep spésiés nu kapanggih di pagunungan basisir tenggara Brazil
Ngaranna dicokot tina ngaran Frédéric Schlumberger, saurang koléktor kaktus
Ieu génus boga sababaraha sasaruaan ngaran (sinonim), antarana "Epiphyllanthus, Opuntiopsis, Zygocactus, Zygocereus," jeung "Epiphyllum."
Ngaran nu umum dipaké pikeun nyebutkeun kaktus jenis ini biasana nandakeun usum mangkak kembangna
Di wewengkon Kalér, umumna mah disebut Kaktus Natal ("Christmast cactus"), "Thanksgiving cactus", kaktus keuyeup ("crab cactus"), jeung kaktus pakasi ("holiday cactus")
Di Brazil mah disebutna Kembang Méi ("Flor de Maio"), nuduhkeun totondén waktu mangkakna kembang di wewengkon Kidul
Kembang anu dijual biasana maké rupa-rupa sebutan
Dina basa Inggris, umumna disebut "Chrismas cactus"
Di Éropa, nyaéta tempat pikeun budidaya ieu kaktus nu kawilang panggedéna pikeun dijual saméméh Natal
Nu matak, ngaran ieu téh nu pangmindengna dipaké dina rupa-rupa basa pikeun anu ngabudidayakeun rupa-rupa spésiés tina génus ieu
Contona baé di Jerman disebut "Wihchtskaktus", di Prancis disebut "cactus de Noél", jeung di Spanyol disebut "cacto de Navidad"
Di Kanada jeung Amérika Serikat mah biasana dibudidaakeun pikeun liburan "Thanksgiving", nu matak leuwih mindeng disebut minangka "Thanksgiving cactus"
Ari "Christmas cactus" mah ngan ukur dipaké pikeun kelompok kaktus Buckleyi
Ieu tutuwuhan sipatna épifit, nyaéta hirup dina tangkal atawa batu dina habitat anu umumna kaiuhan kalawan gegek sarta wangunna bisa rada béda ti dulurna nu hirup di gurun
Habitatna ngan aya di hutan hujan Brazil
"Schlumbergera" ngan kapanggih di pagunungan deukeut basisir di wewengkon tenggara Brazil, nyaéta di Sao Paulo, Rio de Janeiro, Minas Gerais jeung Espirito Santo
Sababaraha tempat anu geus kapanggih ngabentang nepi ka Tropic of Capricorn jauh di lebah kalér, misalna di bagian tropis pangkidulna
Ieu tutuwuhan hirup dina daratan nu jangkungna 700 meter tina beungeut laut, tapi aya ogé dina 1,780 meter
Iwal ti éta kapanggih bisa hirup dina babatuan di jero leuweung basisir nu lembab
Spésiés tina génus "Schlumbergera" umumna boga dahan anu wangunna siga daun.Sababaraha spésiés tumuwuh kalawan boga kembang anu panjang
Dina sawatara spésiés ségmén batangna ipis, tapi aya ogé anu buleud
Perenah kembangna umumna horizontal
Daging buahna lemes atawa keusrak, gumantung spésiésna
Konservasi &amp; Budidaya
Sawatara spésiésna kaancam punah dina daptar beureum IUCN, antarana "Schlumbergera microsphaerica" jeung "Schlumbergera opuntioides"
Ieu kaktus réa dibudidayakeun pikeun djadikeun hiasan taman, kalawan disimpen dina pot atawa dipelak dina taneuh
Cara ngipukkeunna bisa ku neukteuk dahanna, tuluy diteundeun dina média pikeun melak
Minangka pepelakan pikeun hiasan di imah, budidaya Schlumbergera kawilang gampang
Sababaraha hal anu disarankeun pikeun ngabudidayakeun ieu tutuwuhan di antarana: Hama jeung Panyakit
Dina usaha budidaya, ieu tutuwuhan kawilang bébas tina hama jeung panyakit
Sanajan kitu, aya hama kutu nu nyerang sirung ngora, jeung kembang
Dina akarna kapanggih ogé kutu anu nyerang dina jero taneuh
Tangkal jeung akar bisa buruk lantaran panyakit atawa jamur jeung sarupaning nu kitu
Pikeun ngungkulanana bisa dibéré obat kimia anu merenah
Wawacan Umar Maya nyaéta hiji naskah anu medal hiji carita ngeunaan kahirupan Umarmaya (Senopati nagara Arab), bojona (Dewi Bestari), katut dua urang putrana (Umar Sa'ad jeung Umar Sa'id)
Diusir ku Raja Amir Hamzah balukar disangka ngaleungitkeun pusaka karajaan, dina ieu wawacan mintonkeun hiji lalakon ngeunaan pahlawan Islam
Kacaritakeun Amir Hamzah ngusir Umarmaya ti istana karajaan ku lantaran Umarmaya talobéh nunda jimat anu ngabalukarkeun jimat leungit, Umarmaya sajeroning pangumbaraan néangan pusaka beuki tunggara kusabab bojo tur anakna leungit teuing ka mana
Umarmaya ngojay meuntas laut nepika méh béakeun tanaga ampir pinanggih jeung ajal, untungna aya pitulung ti Ratu Ragamala anu satuluyna ieu ratu jadi pamajikanna.Cukang lantaran pituduh ti Ratu Ragamala, Umarmaya jadi nyaho saha numaling jimat tayalian ku Raja Ayaban anu perenahna
Kitu deui anak jeung kaayaan anak jeung bojona ogé aya di éta karajaan hirup dina kabagjaan sok sanajan aya dina ancaman
Kadieunakeun Umarmaya bisa nyokot deui éta jimat sarta ngéléhkeun sakabéh musuhna, antukna Umarmaya bisa balik deui ka nagarana kalayan hirup bagja riung mungpulung jeung anak bojona
Nehenthes glabarata nyaéta tutuwuhan tropik jinis kantong semar éndemik ti Sulawesi
Ieu tutuwuhan téh kawilang khas upama dibandingkeun jeung jinis kantong semar séjénna
Ngaran Latin "glaber" haritna "teu buluan", nu katémbong tina sakum awakna nu mémang taya buluan
Ieu henteu saperti jinis kantung semar séjénna dina génus nu sarua
Nu matak ieu tutuwuhan téh disebut ogé minangka kantong semar gundul
Ngaran ilmiah pikeun ieu spésiés dijieun ku dua pihak dina waktu anu ampir babarengan, nyaéta ku Shigéo Kurata nu méré ngaran "Nepenthes rubromaculata" dina tahun 1984 (6 Februari), sarta ku R. Turnbull jeung Annet T. Middleton minangla "Nepenthes glabratus" taun 1984 (10 Februari)
Ngaran anu diajukeun ku Kurata téh mangrupa sasaruaan ngaran pikeun hibrida (hasil silang), nu matak dianggap teu sah
Ku kituna ngaran Nepenthes glabrata dipaké minangka ngaran anu leuwih merenah
Ieu spésiés téh asup kana Red List IUCN
Di Indonésia, "Nepenthes glabrata" kaasup tutuwuhan anu dilindung
"Nepenthes glabarata" asup kana kelompok "Nepenthes tentaculata", atawa "hamata" jeung lima spésiés séjénna ti Kalimantan jeung Sulawesi, nyaéta: "N. hamata, N. muluensis, N. murudensis, N. nigra," jeung "N. tentaculata"
Spésimén anu kapanggih némbongkeun kamampuhna pikeun ngareuy nepi ka 10 - 13 méter ka luhur, nepi ka tungtung areuyna ngaleuwihan pucuk tangkal
Ukuran tangkal anu geus dewasa bisa nepi ka 4 inci
Saliwat mah wangunna méh sarua jeung "Nepenthes pitopangii" tapi bisa dibédakeun tina wangun kantong jebak lebah luhurna
Kantongna katémbong béda ti jinis kantong semar séjénna, nyaéta lantaran boga dua jangjang nu manjang di lebah hareupna
Iwal ti éta, kantong jebakna téh ipis nu matak mindeng katingali saperti transparan
Rupana beuki camperenik ku warna belang bodas atawa konéng pastél nu diseling ku tutul-tutul beureum atawa gandaria
Dina unggal tungtung daunna aya areuy anu dina congona aya kantong husus pikeun ngajebak mangsa sabangsaning arthropoda
Sato anu asup kana ieu kantong gunana pikeun nambahan nutrisi penting nu ngajadikeun ieu tutuwuhan bisa hirup dina tempat anu ékstrim, lantaran kurangna rupa-rupa mineral
Wangun kantong jebakna semu élips, panjangna nepi ka 7 cm jeung rubakna 3,5 cm
Bébédaanna bisa katémbang tina lebah hareup jebakanna
Warna kantongna éndah, kalawan konsistén aya kelir bodas atawa pias semu konéng tutul-tutul beureum, atawa ungu manjang
Kantong jebak bakal robah warna luyu jeung umurna waktu sawawa
Ukuran kantong jebak palebah handap leuwih leutik jeung buntet ti batan kantong jebak anu luhur
Ieu kaasup tutuwuhan nu hirup di dataran luhur
Kapanggih di sabudeureun Sulawesi Tengah, Indonésia, di antara 1.600-2.000 ti luhur beungeut laut
"Nephentes glabarata" tumuwuh kalawan subur dina habitat anu teu kaiuhan, nyaéta tempat anu langsung katojo ku cahya panonpoé
Di alam liar, Nepenthes glabrata kapanggih hidup jeung spésiés séjénna saperti "Nepenthes maxi", jeung "Drosera burmanni"
"Nepenthes glabarata" kiwari geus dibudidayakeun minangka tutuwuhan hias anu boga ajén ékonomi kawilang luhur, utamana pikeun koléktor di Éropa (Jerman, Inggris), Amérika, jeung Selandia Baru
Ieu tutuwuhan kaasup éksotis pikeun koléktor di sabudeureun dunya, sarta hasil budidayana dijual-beulikeun sacara internasional
Ukuranna anu kawilang leutik matak cocog pikeun dipiara dina terarium
Ieu tutuwuhan bisa dibudidayakeun ku cara kultur jaringan
Iwal ti dicébor kalawan rutin sangkan média pelakna kajaga lembab, sakali-kali bisa diparaban ku gegeremet, saperti laleur, atawa simeut leutik
Pandémi koronavirus 2019 di Tiongkok mimiti kapaggih di tanggal 31 Désémber 2019 nalika babaraha kasu pneumonia kapanggih di Kota Wuhan, puseur dayeuh Propinsi Hubei
Per tanggal 27 Januari 2021, kacatet geus aya 89.326 kasus positip, 4.636 kasus anu tiwas, sarta 82.870 uarng anu cageur
Gurat mangsa mimiti
31 Désémber 2019
Kasus pneumonia kapanggih di Wuhan, Tiongkok dilaporkeun ka WHO
Salila période ieu, virus acan dipikanyaho
Kasus-kasus éta kajadian di tanggal 12-29 Désémber 2019
1 Januari 2020
Otoritas Kaséhatan Tiongkok menutup Pasar Grosir Kadaharan Laut Huanan saenggeus manggihan babaraha sato liar yang dijual di dinya anu mungkin jadi sumber virus
5 Januari 2020
Tiongkok ngumumkeun yén kasus pneumonia anu kapanggih di Wuhan téh lain SARS atawa MERS
Komisi Kaséhatan Kota Wuhan nyebutkeun yén panyalidikan rétrospéktif ngeunaan ieu sasalad geus dimimitian
7 Januari 2020
Tiongkok ngonfirmasi yén manéhna geus ngidéntifikasi virus éta minangka virus korona anyar, anu ku WHO mimitina dingaranan 2019-nCOV
11 Januari 2020
Komisi Kaséhatan Kota Wuhan ngumumkeun kasus tilar dunya munggaran ku sabab ieu virus, nyaéta lalaki 61 taun anu tilar dunya di tanggal 9 Januari 2020 ku sabab pneumonia beurat
17 Januari 2020
Kasus kadua dikonfirmasi ku Pajabat kaséhatan Tiongkok
20 Januari 2020
Tiongkok ngalaporkeun 139 kasus anyar sarta kasus tilar dunya katilu
National Institutes of Health ngumumkeun yén manéhna eukeur nyieun vaksin virus korona
22 Januari 2020
Pamaréntah Kota Wuhan saheulaanan nutup bandara jeung stasion karéta api saenggeus jumlah korban anu tiwas ningkat jadi 17 urang
tuluy, kasus positip anu kakonfirmasi geu nepi ka 547 kasus
30 Januari 2020
Organisasi Kaséhatan Dunya (WHO) ngumumkeun darurat kaséhatan masarakat anu jaid perhatian internasional
Ieu virus geus sumebar di sakabéh propinsi di Tiongkok, kalawan Propinsi Hubei anu jadi episéntrumna, anu jumlah kasusna nepi ka 68.135
Sumebarna virus ka nagara séjén
Virus korona anu mimitina ngan aya di Kota Wuhan, tuluy nyebar ka wewengkon séjén di Tiongkok, malahan nepi ka nagara luar, ku sabab cara sumebarna anu gancang pisan
Jepang ngonfirmasi kasus munggaran di tanggal 10 Januari 2020, sedengkeun Thailand ngonfirmasi di tanggal 13 Januari
Koréa Kidul jeung Taiwan ngonfirmasi kasus berturut-turut di tanggal 20 jeung 22 Januari
Per tanggal 24 Januari 2020, kacatet geus aya dalapan nagara anu ngonfirmasi kasus positip virus korona, nyaéta Tiongkok, Thailand, Jepang, Koréa Kidul, Viétnam, Taiwan, Amérika Sarikat, jeung Singapura
Saenggeus kitu, virus tuluy sumebar ka nagara-nagara lian
Per tanggal 1 Juni 2020, geus aya 216 nagara anu ngonfirmasi kasus positip virus korona
Ku sabab ayana ieu sasalad, ékonomi Tiongkok kontraksi nepi ka 6,8 persén sarta angka ékspor di Tiongkok nurun 17,2 persén
Penyusutan ékonomi Tiongkok di kuartal kahiji 2020 ieu mangrupa pengusutan munggaran ti taun 1992
Ieu ku sabab Pamaréntah Tiongkok anu ngalumakukeun kawijakan lockdown salila tilu bulan ti Januari, sarta ékonomi nagara lain anu sarua nurun ku sabab ieu pandémi
Nanangkaan; "Patikan kebo; Euphorbia hirta L" nyaéta hiji tutuwuhan anu asalna tina kulawarga "Euphorbiaceae".Loba kapanggih hirup liar di kebon, galengan sawah, tegalan, sisi jalan, sakapeung ogé kapanggih diburuan imah
Mangrupakeun tutuwuhan liar, nanangkaan kagolongkeun kana hama pepelakan, ku lantaran sok milu hirup dina saggireun tutuwuhan nu ngahaja dipelak
Nanangkaan dina basa Indonésia disebut ogé patikan kebo, di sababaraha daérah nanangkaan disebut ogé: "nona gendong anak, daun biji kacang, gelang susu, patikan jawa, kak-sekakan, sosononga," jeung sajabana
Dinagara séjén nanangkaan ogé kapanggih hirup, kalayan mibanda ngaran anu béda-béda: di Cina katelahna "fei yang ca", Urdu: "lal dodhak", Bengali: "boro-keruie, barokhervi", Gujarati: "dudeli", Hindi: "baridhudi, dudh ghas, dudhi", Jeung réa-réa deui
Nanangkaan mibanda kandungan kimia diantarana: "myricyl alkohol, taraxerol, friedlin, betha amyrin, beta sitosterol, beta aufol, eufoorbl, triterpenoid eufol, tirukalol, eufodterol, hentricontane, flavonoid, tanin", jeung elagic acid (kembang)
Sagigireun mibanda sipat "dieuratik", nanangkaan ogé mibanda sipat racun, "anti-inflamasi", jeung ngaleungitkeun ararateul ("antipuritik")
Tangkal jeung daunna bisa dimangpaatkeun pikeun ngubaran rupa-rupa kasakit
Pikeun ngubaran kasakit anu aya di jero awak, ku jalan daun, tangkal jeung akarna bisa digodog tuluy diinum caina, atawa bisa waé daun jeung tangkal katut akarna di poe sangkan garing, tuluy ditinyuh minangka téh hérbal
Pikeun ngubaran kasakit nu aya di luareun awak, daun, tangkal jeung akarna bisa dipaké kujalan dibebek atawa dirieus nepi ka lembut, tuluy ditaplokeun kana palebah nu nyeri
Nanangkaan bisa dimangpaatkeun pikeun ngubaran kasakit:
Antazoline nyaéta ubar antihistamin generasi kahiji kalayan aktivitas antikolinergik
Antazoline disebut ogé "Otrivine-Antistin", mangrupa ubar jinis anti inflamasi nu bisa ngungkulan gejala sarta alergi
Salaku "dekongestan", antazoline biasa dipaké pikeun ngungkulan irung mangpet, sarta mun diformulasikeun dina bentuk tétés panon, bisa ngubaran konjungtivitis alergik
Konjungtivitis alergik nyaéta réaksi paradangan dina panon ku sabab ayana kontak jeung subtansi alérgén kayaning kebul, bulu sato, bubuk sari kembang atawa spora jamur, atawa komponen kimia nu aya dina sababaraha produk
Gejala nu biasa karandapan kayaning, panon beureum, caian, ateul, jeung karasa nyeri
Antazoline nyaéta ubar anti histamin generasi kahiji kalayan aktivitas antikolinergik
Antazoline miboga struktur kimia C17-H19-N3 nu miboga beurat molekul 265.35 gram/mol
Dina ngaran kimia N-Benzyl-N-(2-imidazolin-2-ylmetyl)aniline (BAN) 2-N-benzylanilinometylimidazoline (WHO)
Antazoline mangrupa antagonis réséptor H1
Sacara selektif ngabeungkeut réséptor H1 ngan teu di aktifkeun nepi ka ngahalangan histamin endogen jeung mampu ngurangan gejala negatip nu aya ku sabab histamin nu dileupaskeun
Leupasna histamin ieu ku sabab sistem awak nu nahankeun diri tina subtansi asing nu miboga poténsi nimbulkeun éfék goréng keur kaséhatan
Prosedur saacan pamakéan ubar
Lamun maké ubar lianna saacan maké ubar ieu, antepkeun heula lima nepi ka sapuluh menit saacan pamakéan antazoline
Ulah poho pikeun ngaleupaskeun heula "softlens" mun anjeun keur kabeneran maké
Kontraindikasi jeung hal-hal nu kudu diperhatikeun
Kontraindikasi mangrupa hiji patunjuk ngeunaan kondisi-kondisi di mana amakéan ubar éta teu meunang ku sabab bisa ngakibatkeun bahaya mun dikonsumsi
Pamakéan antazoline dikontradiksikeun dina kaayan-kaayaan pasén nu miboga alérgi atawa hipersensitif ka antazoline
Hal-hal nu kudu diperhatikeun
Saacan maké antazoline kudu dikonsultasikeun heula ka dokter ngeunaan yuswa, kaayaan kaséhatan, panyakit nu karandapan sarta ubar jeung vitamin lianna nu keur dikonsumsi, kayaning: Salian ti sababaraha hal éta, anjeun kudu ngajelaskeun ka dokter ubar naon waé nu keur dipaké boh ubar herbal, ubar komplementer atawa ubar ti warung
Paké antazoline saluyu jeung prosedur pamakéan nu saluyu
Mun dina 72 jam acan kénéh aya parobahan, gera konsultasikeun deui ka dokter
Ieu di handap aya sababaraha ngaran luar, ngaran generik sarta ngaran dagang ti ubar antazoline: Éfék samping
Éfék samping mangrupa hiji éfék nu teu dipikahayang tina pamakéan hiji ubar
Éfék samping bisa béda unggal jalma, gumantung kana kaayaan panyakit, yuswa, beurat awak, jinis kelamin, étnis, atawa kaayaan kaséhatan hiji jalma
Ieu di handap sababaraha éfék samping bisa kaalaman sanggeus pamakéan antazoline diantarana:
Amitripilin nyaéta ubar pikeun ngungkulan masalah kaséhatan kayaning déprési, miboga struktur kimia C20H23N
Ubar ieu bisa ningkatkeun suasana haté jeung ngarasakeun katentreman, nurukeun rasa kahariwang nu kaleuleuwihi sarta kategangan, ngaronjatkeun kualitas saré, sarta ningkatkeun énergi
Ubar ieu kaasup kana kelas ubar nu biasa disebut antidéprésan trisiklik
Amitriptilin nyaéta ubar antidéprésan kelas trisklik dipaké pikeun ngubaran masalah kaséhatan méntal atawa kajiwaan kayaning parobahan suasana haté sacara drastis sarta déprési
Ubar ieu nulungan ngaronjatkeun suasana haté atawa "mood" jeung rasa bagéa, ngurangan karingrang jeung kategangan, sarta bisa ngaronjatkeun kualitas saré
Fungsi lianna tina amitriptilin nyaéta pikeun ngubaran nyeri saraf (misalna "neuropati perifer, postherpetic neuralgia"), gangguan hésé dahar (bulimia), masalah kajiwaan atawa suasana haté lianna (kayaning miboga tingkat karingrang nu gedé atawa gangguan karingrang lianna) atawa pikeun ngungkulan nyeri sirah migrén
Amitriptilin gawé kucara ngajaga kasaimbangan kadar sérotonin jeung "norepinephrine" dina saraf puseur
Ku kituna, gawé otak bisa leuwih alus sarta gejala déprési saeutik-saeutik ngurangan
Saacan maké ubar ieu, konsultasikeun heula ka dokter atawa ka apotéker
Inum ubar ieu ngaliwatan baham, biasana sakali nepi ka opat kali dina sapoé saluyu jeung aturan nu dibéré ku dokter, usahakeun inum dina wanci nu sarua dina unggal poé na
Mun diinum sakali dina sapoé, bisa diinum saacan saré pikeun ngabantuan ngurangan rasa tunduh ditengah poé
Amitriptilin bisa diinum saacan atawa sanggeus dahar
Pikeun ngurangan résiko éfék samping kayaning tunduh, biwir gararing, lieur, dokter biasana méré resép pikeun resép nu ngamimitian kucara dibéré dosis leutik sarta sacara lalaunan ditaékkeun dosisna saeutik-saeutik
Inum ubar ieu sacara taratur, ulah eureun sanajan ngarasa awak geus séhat
Sababaraha kaayaan bisa leuwih goréng mun ubar ieu dieureunkeun pamakéanna, salian ti éta bisa ngarandapan gejala kayaning parobahan suasana haté, nyeri sirah, kacapéan, sarta parobahan pola saré
Biasana dokter bakal ngurangan dosis ubarna saeutik-saeutik pikeun ngeureunan ubar ieu
Ubar ieu bisa jadi teu langsung gawé sangeus diinum, bisa jadi dina waktu saminggu, bisa ogé nepi ka opat minggu saacan anjeun ngarasakeun éfék nu sapinuhna
Ieu di handap aya sababaraha ngaran lian ti ubar amitriptilin: Éfék samping
Efek samping nu bisa karasa sanggeus nginum amitriptilin nyaéta: Éfék nu leuwih parna
Réaksi alérgi nu leuwih parna tina ubar ieu jarang karasa
Lamun éta gejala karasa, geura panggihan dokter pikeun ngungkulan gejala nu karasa
Teu sakabéh jalma nu nginum ieu ubar ngalaman gejala nu geus disebutkeun di handap
Nginum amitriptilin jeung ubar séjén bisa ningkatkeun résiko éfék négatip
Conto ubar nu kaasup nyaéta:
Xilometazolin nyaéta bahan aktif nu aya dina ubar semprot irung nu dipaké pikeun ngungkulan irung nu mangpet
Xilometazoline mangrupa ubar dina bentuk semprot atawa tétés pikeun irung nu dipaké pikeun ngungkulan paradangan jeung irung nu mangpet
Ubar ieu kaasup jinis ubar dekongestan nasal nu gawé ku cara ngiket reseptor nu sarua saperti adrénalin
Bahan nu aya dina ubar ieu ngiket reseptor adrégénik pikeun nga aktifkeun sistem adrénal nu nyababkeun "vasokontriksi" sistemik nu tuluy bakal ngurangan panyumbatan dina selaput lendir irung
Xylometazoline miboga kagunaan keur ngubaran irung nu mangpet nu disababkeun kusababaraha hal diantarana flu, sinusitis, panas, jeung alérgi
Ubar ieu gawé kucara nyempitkeun pembuluh darah di daérah irung, ngurangan bareuh sarta mangpet
Bagéan ieu ngandung pamakéan ubar nu teu katulis dina labél pamakéan, tapi bisa waé dokter ngaresépkeun ieu ubar pikeun kasakit ieu, ku kituna kudu dibarengan ku resép dokter
Salian ti éta, bisa ogé dipaké pikeun ngubaran ceuli nu mangpet, sarta ngurangan bareuh di bagéan irung saacan prosedur oprasi atawa tindakan lianna
Bisa ogé dipaké pikeun ngubaran mata bareuh nu diakibatkeun ku inféksi konjungtiva
Ulah maké ieu ubar mun kondisi pasén: Cara maké
Paké ubar ieu saluyu jeung nu diarahkeun ku dokter
Kaluarkeun napas tina irung sacara lalaunan saacan maké ubar ieu
Paké ramo anjeun pikeun nutupan liang irung séjénna nu teu diubaran, sirah tegepkeun, simpen tungtung semprotan di liang irung nu geus dibuka, tuluy semprotkeun ubar ieu ka jero irung sabari ngarénghap ngaliwatan irung
Seuseup tarik sababaraha kali keur mastikeun ubar ieu nepi ka jero irung
Lakukeun cara nu sarua pikeun liang irung séjénna mun diperlukeun
Ingkahan nyemprotkeun ka bagéan panon, atawa ka bagéan tengah irung (septum irung)
Kumbah ujung semprotan ku cai panas atawa lap maké tisu nu bersih sanggeus dipaké
Pastikeun cai teu abus ka jero wadah
Ganti tutupna sanggeus dipake
Ubar ieu ngan méré bantuan nu samentara, tong dipaké mineng teuing, ulah maké semprotan loba teuing, atawa maké ubar ieu leuwih lila ti batas waktu nu geus ditegeskeun ku dokter kusabab bisa ningkatkeun éfék samping
Salian ti éta ulah dipaké leuwih ti tilu poé atawa bisa nyababkeun kondisi nu disebut "rebound congestion."
Gejala "rebound congestion" nyaéta bareuh di jero irung, beureum janngka panjang, sarta paningkatan pilek
Mun ieu hal kajadian, eureunkeun pamakéan sarta konsultasikeun ka dokter
Xilometazoline kaasup ubar jinis simpatomimetik nu gawé sacara langsung jeung aktipitas "alpha-adregenik"
Ubar ieu gawé salaku "vasokonstriktor" nu ngurangan bareuh jeung panyumbatan dina saluran selaput lendir irung
Sanggeus dipaké, ubar ieu langsung gawé dina waktu 5-10 menit sarta lumangsung salila 10 jam
Xilometazolin dipaké salaku "garam hidroklorida" pikeun ngungkulan irung nu mangpet
Ubar ieu dipaké salaku "dekongestan" pikeun pangobatan otitis media (radang ceuli tengah) akut jeung kronik
Pamakéan intranasal (saluran administrasi ubar) nyababkeun panyempitan pembuluh darah nu ngaleugaan di mukosa irung, ngurangan aliran darah ka jaringan edema nu ngagedéan
ëfék ieu nyababkeun drainase kana sinus, ngurangan irung mangpet, sarta ningkatkeun ventilasi irung
Hal ieu éféktif pikeun mula salurann irung nu tuluy ngababarikeun irung pikeun narik jeung miceun napas
Ieu dhandap saharti atawa sinonim tina xilometazolin: Éfék Samping
Rasa panas nu samentara, nyengat, garing di irung, pilek, sarta bersin, hésé rénghap, bareuh jeung ateul dina biwir, beungeut, létah, atawa tikoro, mun karasa éfék ieu gera tepungan dokter
Xilometazolin miboga résiko nu leutik mun diaplikasikeun jeung diserep irung
Masingkeun kitu, mun ubar ieu kaserep ku aliran getih bisa nimbulkeun éfék samping nu kudu diwaspadaan
Eureunkeun pamakéan ubar ieu sarta konsultasikeun ka dokter mun karasa gejala: Intéraksi ximetazolin
Ieu di handap sababaraha interaksi ubar xilometazolin jeung ubar séjén: Alkohol
Sababarah ubar teu bisa dipaké dina wanci ngadahar kadaharan nu tangtu sarta teu meunang ngonsumsi alkohol atawa bako mun keur nginum ieu ubar
Ayana masalah kaséhatan séjén di awak urang nu bisa mangaruhan pamakeán ieu ubar, konsultasikeun kadokter mun ngalaman kaayaan kayaning:
Klorokuin nyaéta turunan tina "aminoqulnoloe" nu munggaran dimekarkeun dina taun 1940-an salaku ubar nu dipaké pikeun nyingkahan sarta ngubaran panyakit malaria nu disababkeun ku "P.vivak", "P.malaria", "P.oyale", jeung "P. falcifarum" nu sénsitip ("P. falcifarum" nu teu résisten kana klorokuin)
Klorokuin nu miboga ngaran kimia C18H26ClN3 dipaké pikeun ngubarann panyakit nular nu disababkeun ku parasit salian ti éta, ubar ieu ogé bisa dipaké pikeun ngungkulan amebiasis, "rheumatoid arthritis", pangobatan jeung profilaksis virus Zika
Kiwari ogé klorokuin keur ngalumangsungkeun uju klinis pikeun ngungkulan panyakit nu kiwari jadi pandémi nyaéta panyakit COVID-19
Klorokuin kabukti bisa ngahambat énzim parasit "heme" "polimerase" nu ngarobah "heme" nu ngandung racun jadi "hemazoin" nu teu ngandung racun, nu tuluy nyababkeun akumulasi "heme" ngandung racun dina jero parasit
Klorokuin kaasup kana kelas anggota kelas 4 amoniquinoline, gawé kucara ngahambat tumuwuhna parasit plasmodium dina sél getih beureum , sarta gancang pikeun nurunkeun panas awak jeung ngeureunkeun panas (dina 24 nepi ka 48 jam) sarta ngabersihan parasitemia (48 neppi ka 72 jam) nu disababkeun ku parasit nu sénsitip
Ieu di handap sababaraha ngaran lian tina Klorokuin: Hal nu kudu diperhatikeun
Klorokuin nyaéta ubar nu bisa interaksi jeung sababaraha kaayaan kaséhatan
Jéntrékeun ka dokter mun anjeun miboga masalah kaséhatan lian, utamana: Interaksi Klorokuin
Mun diinum jeung sababaraha jinis ubar nu tangtu, klorokuin dapatbisa nyababkeun sababaraha interaksi, kayaning: Éfék samping
Ieu di handap sababaraha éfék samping nu bisa karasa sanggeus nginum klorokuin:
Pandémi koronvirus 2019 di Singapura mimiti kapanggih di tanggal 23 Januari 2020 nalika hiji lalaki 66 taun anu asalna ti Wuhan, Tiongkok dipastikeun positip beunang virus korona pas datang ka Singapura jueng salapan urang lianna
Per tanggal 2 Juni 2020, kacatet geus aya 35.836 kasus positip, 23.175 urang anu geus cageur, sarta 24 urang anu tilar dunya
Kasus anu tiwas di Singapura kawilang saeutik ti batan nagara séjén, kalawan rasiona 0,066 persén
Di tanggal 23 Januari 2020, pamaréntah Singapura ngumumkeun yén virus korona geus asup ka nagarana, ieu kabuktian ku ayana kasus positip munggaran nyaéta hiji lalaki 66 taun anu asalna ti Kota Wuhan
Manéhna datang ka Singapura jueng salapan urang lianna di tanggal 20 Januari
Manéhna geus ngeluh nyeri tikoro pas ti pasawat kénéh, tuluy isukanana rarieut
Dua poé saenggeusna manéhna ka rumah sakit sarta dinyatakeun postip
Salapan urang lianna anu milu jueng manéhna milu diisolasi
Di tanggal 17 Maret, kasus di Singapura nambahanna pohara lobana tinu asalna 266 pasén jadi 5.992 kasus, lolobana kasus ti pagawé migran
Hal ieu anu nyababkeun Singapura dianggap "kabobolan" dina nanganan virus korona
Pagawé migran di Sibgapura biasana nyicingan di asrama anu sakamarna bisa dieusian ku 6 nepi ka 12 urang, anu matak hésé narepkeun kawijakan pangwatesan sosial atawa "social distancing"
Nepi ka tanggal 1 Juni, Singapura boga 35.292 kasus, anu mangrupa kasus panglobana sa-ASEAN
Ku sabab dampak ayana ieu sasalad, nagara Singapura kaancam résési
Produk Doméstik Bruto (PDB) Singapura kira-kira bakal kontraksi -1 nepi ka -4 persén
Ieu diperparah ku turunna harga minyak dunya
Lantaran 4 persén PDB nyaéta tina industri minyak saperti industri kalautan sarta panyulingan minyak
Ieu ku sabab angka ékspor nurun lantaran nagara séjén ogé beunang dampak pandémi sarta ékonomina nurun
angka tumuwuhna ékonomi Singapura diproyéksiikeun bakal kontraksi jadi -5,7 persén, malahan bisa jadi -7,8 persén
Salian ti éta, bakal loba industri anu punah ku sabab ieu pandémi
Salian ti éta, ku sabab ayana ieu sasalad, jumlah jelema anu wisata di Singapura nurun 85 persén
Ieu anu pangparahna saenggeus sasalad SARS di taun 2003
Tempat wisata ogé sarepi
Pamaréntah Singapura ngira-ngira yén waktu anu dibutuhkeun pikeun pulihna widang pariwisata nyaéta 5 atawa 6 bulan
Ivan Lanin (; Ngaran lahir Ivan Lanin) nyaéta salah sahiji ahli internét di Indonésia
Ivan Lanin katelah ku jadi aktivis anu nganjurkeun basa Indonésia anu baku tur padanan basa luar negeri dina basa Indonésia, umumna di sababaraha situs web saperti Facebook jeung Twitter
Ivan Lanin katelah ogé jadi salah sahiji pendiri ti Wikimédia Indonésia
Ivan ngamimitian kontribusina di Wikipédia basa Indonésia di taun 2006 (anjeunna ngadaftar nganggo ngaran pamaké "' dina tanggal 18 Pébruari 2006)
Éditan kahiji anjeunna nyaéta di artikel Wikipédia basa Indonésia
Saanggeus éta, manéhna aktif dina merhatoskeun Basa Indonésia
Di ahir taun 2008, Ivan Lanin lebet ka komunitas Milis Bahtera, salah sahiji komunitas pemerhatos basa Indonésia
Di ahir taun 2008, Wikimédia Indonésia didirikeun ku 19 jalimi, salah sahijina Ivan jeung Revo Arka Giri Sokeatno
Di ahir taun 2008, Ivan kungsi ditunjuk jadi Diréktur Éksekutif Wikimédia Indonésia, mung ngundurkeun diri di taun 2009 ku margi kasibukanna di bidang sanés
Ivan ngalanjutkeun atikanna ka Magister Téknologi Informasi di Universitas Indonésia di taun 2009
Di waktu nu sami, manéhna ditarima jadi éditor Google basa Indonésia
Dina usahana nyebarkeun élmu bahasa, Ivan ngembangkeun aplikasi Kateglo anu mangrupa singgetan tina kata "kamus", "tésaurus", jeung "glosarium"
Pengembangan aplikasi Kateglo dilakukeun bareng Romi Hardiyanto, salah sahiji panerjemah Firefox dina basa Indonésia
Ide Kateglo dimimitian di taun 2009
Dina pengembanganna, Ivan nyieun programna, Romi nga-"debug" program Kateglo
Cucurut nyaéta sato mamalia anu asalna tina kulawarga Soricidae
pangawakanna kawas beurit, mibanda 290 spésiés salahsahiji runtuyanna tayalian cucurut imah "(Suncus murinus L.)"
Cucurut sakapakeung sok katempo lumpat ngaliwat diburuan atawa diapur, ieu sato remen sok disebut beurit, pedah awak jeung buluna méh sarua pisan jeung beurit
Cucurut jeung beurit sanajan pangawakanna sarua, sabenerna duanana henteu aya patula-patalina dina runtuyanna malahan beurit jeung cucurut béda "ordona"
Cucurutmah kaasup kana ordo "Soricomorpha", lain "Rodentia" (hewan pengerat)
Cucurut kapanggih hirup di sakuliah dunya, kajaba di kutub kaler jeung kutub kidul
Sanajan saliwat kawas beurit, cucurut mibanda babangus anu panjang tur méncos
Kaasup kana "insectovora", kabeukina ngakan gegeremet jeung sato leutik séjéna
Ciri mandirina curut di mana ngaliwat sok bari disada ciciricitan, kalawan ninggalkeun bau hapeuk nu teu pikageunaheun
Levamisol asup kana ubar anthelmintik pikeun ubar térapi kanker, utamana kanker kolon (usus besar) nu miboga sifat "imunimodulator" sarta ningkatkeun sistem imun awak.pasén kanker
Salian ti éta
levamisol ogé dipaké pikeun ubar cacing nu éféktif ngubaran panyakit askariasis atawa inféksi nu disababkeun ku cacing gelang ("Ascaris lumbricoides")
Struktur fisik levamisol mangrupa bubuk warnana bodas, atawa hampulir bodas, polimorfisa
sarta struktur kimia levamisol nyaéta C11H12N2S miboga beurat molékul 204,29 g/mol, titik lebur 264,5 °C, jeung titik didihna 344,4 °C
Densitasna 1,3±0,1 gram/cm3, tekanan uap 0,0±0,8 mmHg dina suhu 25 °C, volum molarna 154,1±7,0 cm3
Levamisol rada hésé larut dina cai, babari larut dina alkohol jeung metil alkohol, teu bisa larut dina eter, sarta miboga pH 5% larutan dina cai nyaéta 3 - 4,5
Ubar ieu stabil dina bentuk padet salila opat minggu jeung dina bentuk (100 mg/ml dina pelarut cai jeung pH 7) stabil salila 9 poé mun disimpen di handapeun temperatur normal
Levamisol diadsborbsi gancang tina saluran cerna
Konséntrasi plasma maksimal nyaéta 1,5 nepi ka 2 jam
Levamisol dimetabolisme di jero limpa, waktu paruh plasma nyaéta 3 nepi ka 4 jam
Levamisol diéksrési di urin salaku metabolit (70% dosis diéksrési di urin salila tilu poé, 5% ubar nu teu robah) jeung saeutik difésés
Ieu di handap sababaraha éfék samping tina pamakéan levamisol kayaning: Ieu éfék nu karasa di unggal jama bisa béda-béda gumantung kana umur, étnis, kaayaan kaséhatan sarta jinis kelamin
Pandémi koronavirus 2019 di Malaysiamimiti kapanggih di tanggal 25 Januari 2020, anu ngajadikeun Malaysia jadi nagara munggaran anu ngonfirmasi ayana virus korona di Asia Tenggara
Per tanggal 27 Nopémber 2020, kacatet geus aya 61.861 kasus positip, 350 urang anu tilay dunya, sarta 50.204 urang anu geus cageur
Mimitina, di tanggal 25 Januari 2020, Mentri Kaséhatan Malaysia ngumumkeun yén tilu orang dinyatakeun positip beunang virus korona, di antarana aya wanoja 65 taun, sarta incuna anu yuswa séwang-séwangna 11 jeung 2 taun
Tiluanana mangrupa warga nagara Tiongkok sarta patali jeung kasus virus korona di Singapura, anu mana si wanoja éta nyaéta pamajikanana
Tiluanana langsung dirawat sacara inténsif di rumah sakit Sungai Buloh, Kuala Lumpur
Per tanggal 28 Meí 2020, jumlah kasus anu positip virus korona di Malaysia geus nepi ka 7.629 kasus, kasus anu tiwas 115 urang, sarta jelema anu geus cageus 6.169 urang
Ieu virus geus aya di sakabéh nagara bagian, kalawan anu panglobana aya di Kuala Lumpur
Pamaréntah Malaysia ti mimiti tanggal 18 Maret 2020 ngalumakukeun kawijakan karantina wilayah atawa "movement control order" (MCO) salila dua minggu
Ieu kawijakan téh nyababkeun dilarangna panglawungan, kaasup pikeun kapereluan ibadah, olahraga, sosial, jeung kabudayaan
Bisnis-bisnis ditarutup kajaba ti toko anu ngajual kabutuhan poko
Salian ti éta, sakabéh urang Malaysia anu krék ti luar nagri wajib dipariksa kaséhatanna sarta karantina mandiri salila 14 poé
Ieu kawijakan téh tuluy baé diperpanjang ku lantaran kasus virus korona anu beuki ngalobaan
Tungtungna di tanggal 10 Méi, ieu kawijakan diperpanjang sabulan nepi ka 9 Juni
Sanajan kitu, ku sabab geus loba anu carageur, aturan ieu geus dilogoran di tanggal 4 Méi, anu mana sabagian bisnis dibuka deui sarta jalma-jalma geus bisa digarawé deui
tapi, sakola angger ditutup sarta pangalwungan gedé dilarang
Pamaréntah ogé ngalarang wargana pikeun mudik
Pandémi koronavirus 2019 di Viétnam mimiti kapanggih di tanggal 23 Januari 2020 nalika aya dua warga nagara Tiongkok anu dinyatakeun positip virus korona
Per tanggal 4 Juni 2020, kacatet geus aya 328 kasus positip sarta 302 urang anu geus cageur
Euweuh kasus anu tiwas di Viétnam
Hal ieu anu nyababkeun Viétnam dikléim jadi nagara anu suksés dina nanganan virus korona, bareng jeung Taiwan jeung Koréa Kidul
Padahal, sacara géografis, Viétnam boga wates wilayah langsung jeung Tiongkok
Kasus anu tiwas di Viétnam anu jumlahna nol ku lantaran Viétnam geus siaga ti saprak virus korona kapanggih di Wuhan di bulan Désémber 2019
Nalika kasus munggaran kapanggih di tanggal 23 Januari, Viétnam langsung ngalumakukeun kawijakan darurat, wates jeung Tiongkok ditarutup sarta sakola-sakola diliburkeun, tuluy pamariksaan kaséhatan ditingkatkeun di pangwatesan sarta di tempat anu vital lianna
Pamaréntah ogé langsung ngarantina wilayah sacara gedé-gedéan
Unggal jalma anu datang ka Viétnam wajib dikarantina salila 14 poé
Viétnam wani nyokot tindakan anu ékstrim tapi ampuh dina nyegah sumebarna virus korona
Kasuksésan Viétnam dina nanganan virus korona meunang pujian ti Organisasi Kaséhatan Dunya
Mimitina, hiji bapa anu asalna ti kota Wuhan rék nganjangan budakna annu cicing di Viétnam
Manéhna ngalakonan lalampahan ka Hanoi jeung Nha Trang
Anakna diduga katépaan ti bapana
Maranéhna tuluy dirawat di rumah sakit Cho Ray di Kota Ho Chi Minh Sumebarna virus
Per tanggal 4 Jun, kacatet aya 22 propinsi jeung kota satingkat propinsi anu boga kasus positip virus korona
Sanajan Viétnam dianggap mampu ngendalikeun sarta nyegah sumebarna virus korona, tapi widang ékonomi beunang dampak anu kawilang gedé
Pariwisata anu eureun ti tanggal 1 April nyababkeun pamasukan ngurangan
Salian ti éta, ékspor Viétnam ogé kurang payu lantaran nagara lian ogé keur nyanghareupan masalah virus korona, industri-industri ogé rarugi
Diprédiksi ékonomi Viétnam bakal pulih mangbulan-bulan sarta angka tumuwuhna bakal jadi 4,8 persén, turun tina prédiksi anu asalna nepi ka 7 persén
Sanajan kitu, Viétnam moal beunang résési, teu saperti nagara-nagara séjén anu kadampak pandémi
Ékonomi Viétnam diprédiksi pulih di taun 2021 kalawan angka tumuwuhna nepi ka 7 persén
Sulfasalazin nyaéta ubar antiperadangan nu dipaké pikeu nurunkeun gejala radang usus atawa "kolitis ulseratif" nu mangrupa nyeri beuteung, panas awak, diaré, atawa pendarahan dina bagian tungtung usus gedé (rektum)
Sulfasalazin ieu teu bisa ngubaran kasakit radang usus ngan ngabantuan nurunkeun gejala nu karasa
Salian ti éta, sulfazalazin ogé bisa dipaké pikeun nanganan "rheumatoid arthritis" nu teu bisa diubaran ku pangobatan séjén
Ubar ieu gawé kucara nguranngan iritasi jeung bengkak di usus gedé, sarta ngabantu ngurangan nyeri sendi, pembengkakan, jeung kakakuan
Pengobatan dini "artritis rheumatoid" bisa ngabantu ngurangan atawa nyegah karusakan sendi nu leuwih parna, ku kituna urang bisa ngalakukeun aktifitas sapopoé sacara normal
Ubar ieu dipaké jeung ubar séjén, istirahat, sarta ngalakukeun térapi fisik ka pasén nu can ngaréspon kana ubar séjén (salisilat, "nonsteroidal anti-inflammatory drugs"- NSAID)
Ubar ieu ogé biasa dipaké pikeun ngubaran jenis panyakit usus lianna nu disebut panyakit "Crohn."
Nginum ubar ieu ngaliwatan baham,tablét atawa kapsul salut enterik sulfasalazin hadéna diinum sanggeus dahar ku sagelas cai hérang ( 8 ons nepi ka240 ml) atawa saluyu jeung nu dianjurkeun ku dokter
Telen tablét atawa kapsul sacara utuh, tong dibubukeun atawa digayem heula kusabab cara éta bisa ningkatkeun kamungkinan nyeri beuteung
Pikeun nyingkahan nyeri beuteung, biasana dokter bakal ningkatkeun dosis sacara saeutik-saeutik , dosis dumasar kana kaayaan kaséhatan pasén, sarta réspon kana térapi, sadengkeun pikeun budak leutik dosis gumantung kana beurat awak pasén
Usahakeun nginum ubar ieu dina waktu nu saru unggal poéna, mun kapohoan teu nginum ieu ubar, gera inum ubar ieu mun sakirana jarak ka nginum nu satuluyna jauh kénéh, mun geus deukeut jarakna ulah diinum sarta ulah ngagandakeun dosis ubar ieu dina waktu sanggeusna
Ulah eureun nginum ubar ieu salian ti anjuran dokter
Inum loba cai wanci keur ngonsumsi ubar ieu, kusabab cara ieu bisa matuan nyingkahan panyakit batu ginjal
Béré nyaho dokter mun kaayaan euweuh kamajuan atawa beuki parna
Pikeun parawatan "rheumatoid arthritis", bisa jadi merlukeun waktu 1-3 bulan saacan urang kamajuan tina gejala
Ieu di handap sababaraha ngaran lian tina sulfasalazalin: Interaksi ubar Sulfasalazine
Interaksi ubar ieu bisa ngarobah gawé ubarna sarta ningkatkeun résiko éfék samping nu leuwih parna.Sok sanajan sababaraha ubar teu bisa dipaké dina waktu nu babarengan, dina kasus séjén dua ubar nu béda bisa jadi meunanng dipaké dina waktu nu barengan sanajan bisa nyababkeun interaksi antar ubar
Penting pikeun ngajéntrékeun heula ka dokter atawa apoteker ngeunaan ubar nu keur dikonsumsi boh vitamin atawa ubar herval
Ieu di handap sababaraha conto interaksi ubar antara sulfasalazin jeung ubar lianna: Kaayan kaséhatan
Ayana masalah kaséhatan lianna dina awak bisa mangaruhan pamakéan ieu ubar
J'entr'ekeun ka dokter mun anjeun miboga kaayan kaséhatan kayaning: Éfék samping
Ieu di handap sababaraha éfék samping nu bisa karasa sanggeus nginum sulfasalazin:
Cau hurang; "Musa Acuminta Red Dacca" (Basa Indonésia "Pisang kidang; pisang susu merah)", nyaėta cau anu asalna tina kulawarga Musaceae
Kelir cangkangna beureum ati semu wungu, danging buahna kelirna bodas, rasana amis tur seungit
Cau hurang di mana geus asak, bisa langsung dikonsumsi, ilaharna dina saturuy cau hurang aya 5-7 sikat dina sasikat aya 10-12 cau
Beurat sasikat kurang leuwih 1,2 kg, sedengkeun beurat sahiji cauna 120 gr
Ieu varietas cau mibanda ngaran sėjėn di unggal nagara : Kandungan Gizi
Dina 100gr cau hurang mibanda zat gizi taya lian : Dicutat tina
Pandémi koronavirus 2019 di Arab Saudi mimiti kapanggih di tanggal 2 Maret 2020
Tuluy di tanggal 24 Maret, Arab Saudi ngumumkeun kasus tilar dunya anu munggaran
Per tanggal 19 Nopémber 2020, kacatet geus aya 354.208 kasus positip, 5.710 urang anu tiwas, sarta 341.515 urang anu geus cageur
Kasus munggaran kapanggih di Qatif, nalika hiji warga Arab Saudi anu datang ti Iran liwat Bahrain, dinyatakeun positip beunang virus korona
Ieu kasus kajadian babaraha poé saenggeus Arab Saudi ngalarang palaksanaan umroh pikeun nyegah sumebarna virus korona
Jalma-jalma anu kungsi nepungan anu kainféksi éta langsung diisolasi sarta dités
Virus korona geus nyebar di sakabéh propinsi di Arab Saudi, kalawan kasus panglobana aya di Mekah, nyaéta nepi ka 35.257 kasus positip
Per tanggal 27 Pébruari 2020, Pamaréntah Arab Saudi ngalarang saheulaanan kagiatan ibadah umroh pikeun warga nagara asing
Salian ti éta Arab Saudi ogé ngalarang saheulaanan aksés warga nagara asing ka Kawasan Masjid Nabawi di Madinah
Ieu kawijakan téh dilumakukeun sangkan nyegah sumebarna virus korona ti nagara luar
Di tanggal 4 Maret, kawijakan ieu ogé lumaku pikeun warga Arab Saudi kaasup ogé kulawarga karajaan
Ku sabab ayana ieu sasalad, ékonomi Arab Saudi beunang dampakna
Pamasukan tina umroh nurun ku sabab palaksanaanna disetop
Salian ti éta, harga minyak dunya anu turun nyababkeun ékonomi Arab Saudi kontraksi -3,2 persén
KU kituna, Pamaréntah Arab Saudi naékkeun pajak pertambahan nilai (PPN) ti anu asalna 5 persén jadi 15 persén, sarta nunda tunjangan biaya hirup per 1 Juni 2020
Fenitoin atawa obat anti-épilépsi ogé disebut antikonsulvan nu miboga ngaran dagang Dilantin, nyaéta ubar nu dipaké pikeun ngendalikeun kejang
Ubar ieu teu bisa ngubaran sakabéh jenis kejang
Fenitoin digolongkeun salaku turunan "hydantoin", masingkeun ngabogaan indeks terapeutik nu leutik
Ubar ieu biasana langsung diinum (oral), sanajan kitu, ubar ieu ogé aya dina bentuk suntikan nu dibérékeun ku dokter
Fenitoin salaku salah sahiji antikonvulsan nu cara gawé ubar fenitoin ieu kucara ngalaunkeun impuls di otak nu nyababkeun kejang, salian ti éta ubar ieu mantuan ngajaga gawéna sél saraf (neuron) nu aya dina uteuk nu gawé aktif salila kejang, singgetna ubar ieu mantuan ngurangan frékuénsi kejang
Ieu di handap sababaraha ngarn lian tina Fenitoin: Sadengkeun ngaran dagangna nyaéta: Hal nu kudu diperhatikeun
Ieu di handap aya sababaraha hl nu kudu diperhatikeun saacan nginum ubar ieu: Éfék samping
Ieu di handap sababaraha éfék samping nu bisa karasa sanggeus nginum fenitoin
Juniper béri nyaéta siki buah pinus bikangna tina tutuwuhan juniper
Juniper béri wangunna buleud semu sisitan
Sisitna pinuh pisan nepi ka sarupa kulit buah
Juniper béri dipaké minangka rempah kalawan rasa anu semu pait
Juniper béri ("Juniperu communis L".)
nyaéta salah sahiji tutuwuhan tina génus nu boga spésiés nu jumlahna 60-70 rupa
Jinis juniper béri anu pangmindengna dipaké nyaéta nu asalna tina varietas "Juniperus communis" L. Ilaharna mah ieu téh ndisebut juniperus, ogé dipikawanoh minangka buah juniperi, jujiper, jeung "catang supernatural"
Juniper béri nu ngora kénéh warnana semu héjo, sarta dina umumna varietas warnana bakal robah jadi ungu lamun geus asak sanggeus leuwih kurang dua atawa tilu taun
Ieu spésiés mimiti muncul kira-kira 250 juta taun ka tukang, kalawan geus aya di bumi anu bagian daratanna masih ngahiji dina hiji buana anu disebut Pangaea, sarta ieu ngajelaskeun spésiés tunggal Junperus cmmunis asalna bisa ti Eropa, Asia, jeung Amérika Kalér
Catetan mimiti anu nuliskeun dipakéna juniper béri nyaéta aya dina naskah papirus Mesir taun 1.500 saméméh maséhi sarta digunkeun pikeun ngubaran inféksi cacing pita
Buah juniper béri kapanggih dina makam Tutankhamun, ti jaman mesir kuno
Ieu buah dipaké pikeun ramuan jajamu dina prosés ngabalsem mayit
Juniper nyaéta simbul kasuburan Déwi Ashera pikeun bangsa Kanaan
Urang Eropa kulon melak ieu tangka di deukeur panto imahna pikeun nyinglar sihir
Haseupna dipaké ku urang Skotlandia pikeun nyinglar iblis, cara anu dipaké ku urang Tibét
Urang Romawi ngagunakeun ieu juniper béri pikeun ngaberesian beuteung tina kasakit
Ahli hérbal abad pertengahan, Culpeper, maké ieu tutuwuhan pikeun ngubaran beuteung kembung
Dina abad pertengahan, juniper béri dianggap minangka jajamu pikeun jimat panyalindung sarta dipaké pikeun nyinglar werejit atawa sihir
Haseup beungbeuleumanana anu seungit dipaké pikeun ritual meresihan jeung mantuan dina ngaramal
Dina waktu perayaan féstival Samhain pikeun bangsa Celtic, juniper béri dibeuleum pikeun ngamimitian hubungan jeung dunia séjén
Pikeun bangsa asli Amérika Kalér, juniper béri dipaké minangka ubar tuberkulosis jeung inféksi kandung kemih
Urang Yunani maké ieu tutuwuhan dina upacara pikeun nyucikeun jeung ningkatkeun stamina atlet
Urang Romawi ngagunakeun juniper béri pikeun ngaganti pedes hideung anu mahal lantaran kudu diimpor ti India
Dina ilmu tatamba (pengobatan) tradisional Cina, juniper béri geus mangabad-abad dipaké mianngka stimulan pikeun ginjal jeung kandung kemih, dipaké minangka antibiotak pikeun inféksi jeung ubar pikeun masalah pencernaan dina lambung, usus, jeung limpa
Ari urang Indian Zuni maké ieu buah pikeun mantuan prosés ngalahirkeun
Ahli hérbal di Inggris ngagunakeunna pikeun ngubaran gagal jantung kongestif jeung pikeun stimulasi menstruasi
Ku ahli hérbal Amérika abad kasalapan belas, juniper béri digunakeun minangka ubar gagal jantung kongestif, gonore jeung inféksi saluran kemih
Juniper béri nyaéta pepelakan jenis gymnospermae anu wangun tangkalna leutik kalawan warna kulit tangkalna coklat semu beureum
Wangun tunas leutikna segi tilu
Kalakayna wangun silinder, ipis, lemes jeung ngareuy
Pucukna kira-kira 3 mm sisitan
Daunna nu ngora kénéh wangunna saperti jarum, panjangna 5–12 mm, tungtung daunna seukeut, bukuan di bagian handapna jeung cucukan
Daunna tilu umpak jeung tetep saperti kitu salila 3 taun
Juniper béri mangrupa jinis tutuwuhan anu tumuwuh langsung tina kalakayma kalawan stoma tunggal anu gedé jeung gedé di lebah luhurna, kadang-kadang dibagi ku garis héjo nepi ka puhuna jeung mindengna mah boga kelenjar anu ngaluarkeun geutah
Ieu tutuwuhan biasana boga sifat dioseus
Ukuran buah pinus jaluna (strobili) kira-kira 8 mm, tunggal asak jeung ligar unggal taunna kalawan 3-6 benang sari; serbuk saruna teu jangjangan
BUah pinus nu bikangna muncul tina puhu daun, ukuranna 5–10 mm kalawan wangunna buleud sampurna atawa jeung variasi wangun oval
Di bagian handapna dikurilingan sisit saeutuk anu fungsina saperi daun, terus seperti kitu nepi ka asak, tuluy ngagabung jari hiji jeung wangunna saperti beri, lamun geus asak warnana biru
Ieu buah pinus bikangna téh manjang, semu buleud saperti endog kalawan wangun juru tilu
Hiji buah pinus bikangna ngahasilkeun 1-3 siki binih, masing-masing panjangna 4–5 mm, nancep kana dagung buah amis nu geutahan, jeung tuluy kasimpen di jero buah pinus dina waktu megar
Buah pinus bikangna asak dina waktu sataun nepi ka tilu taun
"Juniperus communis" nyaéta spésiés juniper anu sumebarna panglegana, hirupna babarengan jeung spésiés nu sarupa séjénna
Para panalungtik ngabédakeun jenis nu hiji jeung jinis nu séjénna dumasar kualitas taneuh, karaktersitik organismeu unsur hara jeung faktor iklim
Sahenteuna aya 10 varietas "Juniperus communis" nu geus kapanggih
"Juniperus communis" dibudidayakeun dina perdagangan hortikultura jeung dipaké minangka tutuwuhan hias di taman
Sababaraha varietas anu dibudidayakeun meunang pangajén Awar of Garden Merit ti Royal Horticultural Society dina taun 1993, nyaéta:
Hidroksiklorokuin mangrupa ubar turunan klorokuin nyaéta ubar nu dipaké pikeun nyingkahan jeung ngungkulan panyakit malaria
Salian ti éta ubar ieu ogé dipaké ngungkulan panyakit sistem kekebalan awak atawa autoimun, kayaning lupus, atawa peradangan sendi ("rheumatoid arthritis")
Pamakéan hidroksiklorokuin pikeun ngungkulan kadua kaayaan ieu mangrupa léngkah alternatif,upamana pangobatan utama nu geus dilakukeun saacanna euweuh hasil
Hidroksiklorokuin nyaéta ubar guinoline nu dipaké pikeun ngubaran atawa nyingkahan panyakit nu disababkeun ku parasit ti "Plasmodium malariae", "Plasmodium ovale", "Plasmodium vivax", atau "Plasmodium falciparum" nu asup kana jero awak ngaliwatan reungit Malaria nu nyoco, sanajan kitu ubar ieu éféktif ngalawan sakabéh jenis malaria, biasana di wewengkon di mana inféksi ieu geus résistén kana ubar nu sarupa nu disebut klorokuin
Salian ti éta hidroksiklorokuin bisa dipaké pikeun ngubaran gejala "rheumatoid arthritis" jeung panyakit lupus, Hidrosiklorokuin kiwari dipaké pikeung nyobaan ngubaran jeung ngeureunkeun Koronavirus, sanajan kitu ubar ieu can dipikanyoho tingkat kaamanan jeung kaéféktifanna pikeu ieu panyakit
Pikeun maké ubar ieu kudu saluyu jeung anjuran dokter
Hadéna mah ubar ieu téh diinum sanggeus dahar pikeun nyingkahan kasakit maag
Usahakeun pikeun nginum hidrosiklorokuin dina waktu nu sarua unggal poéna